Document ID: 32000R2644

Κανονισμός (ΕΚ) αριθ. 2644/2000 της Επιτροπής
της 20ής Νοεμβρίου 2000
για τροποποίηση του κανονισμού (ΕΚ) αριθ. 2390/1999 για τη θέσπιση των λεπτομερών κανόνων εφαρμογής του κανονισμού (ΕΚ) αριθ. 1663/95 όσον αφορά τη μορφή και το περιεχόμενο των λογιστικών στοιχείων τα οποία πρέπει τα κράτη μέλη να θέτουν στη διάθεση της Επιτροπής στο πλαίσιο της εκκαθάρισης των λογαριασμών του ΕΓΤΠΕ, τμήμα Εγγυήσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής(1), και ιδίως το άρθρο 4 παράγραφος 8,
Εκτιμώντας τα ακόλουθα:
(1) Η τέταρτη περίπτωση του άρθρου 2 παράγραφος 1 του κανονισμού (ΕΚ) αριθ. 1663/95 της Επιτροπής, της 7ης Ιουλίου 1995, για τη θέσπιση λεπτομερειών εφαρμογής του κανονισμού (ΕΟΚ) αριθ. 729/70 του Συμβουλίου όσον αφορά τη διαδικασία για την εκκαθάριση των λογαριασμών του ΕΓΤΠΕ, τμήμα Εγγυήσεων(2), όπως τροποποιήθηκε τελευταία από τον κανονισμό (ΕΚ) αριθ. 2245/1999(3), ορίζει ότι τίθενται στη διάθεση της Επιτροπής όλα τα λογιστικά στοιχεία που απαιτούνται για στατιστικούς σκοπούς και για τη διενέργεια ελέγχων. Το άρθρο 2 παράγραφος 3 αναφέρει ότι η μορφή και το περιεχόμενο των λογιστικών πληροφοριών ακολουθούν τη διαδικασία που προβλέπεται στο άρθρο 13 του κανονισμού (ΕΟΚ) αριθ. 729/70(4), όπως τροποποιήθηκε τελευταία από τον κανονισμό (ΕΚ) αριθ. 1287/95(5).
(2) Η μορφή και το περιεχόμενο των λογιστικών πληροφοριών έχουν αποφασιστεί με τον κανονισμό (ΕΚ) αριθ. 2390/1999 της Επιτροπής, της 25ης Οκτωβρίου 1999, για τη θέσπιση των λεπτομερών κανόνων εφαρμογής του κανονισμού (ΕΚ) αριθ. 1663/95 όσον αφορά τη μορφή και το περιεχόμενο των λογιστικών πληροφοριών που τα κράτη μέλη θέτουν στη διάθεση της Επιτροπής για σκοπούς εκκαθάρισης των λογαριασμών του ΕΓΤΠΕ, τμήμα Εγγυήσεων(6)· λόγω αλλαγών στην ονοματολογία του προϋπολογισμού και προκειμένου να διευκολυνθεί η συνεργασία μεταξύ των κρατών μελών και της Επιτροπής, θα πρέπει να αλλαχθούν τα παραρτήματα του ανωτέρω κανονισμού.
(3) Η επιτροπή του Ευρωπαϊκού Γεωργικού Ταμείου Προσανατολισμού και Εγγυήσεων δεν διατύπωσε γνώμη εντός της προθεσμίας η οποία της ετέθη από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα I, II και III του κανονισμού (ΕΚ) αριθ. 2390/1999 αντικαθίστανται από τα παραρτήματα I, II και III του παρόντος κανονισμού.
Άρθρο 2
Ο παρών κανονισμός αρχίζει να ισχύει τίθεται σε ισχύ την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 16 Οκτωβρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Νοεμβρίου 2000.

Labels: 4
6
12
18
15